
המשתתפים בהזמנה לקבלת הצעות 

למתן ייעוץ חשבונאי למועצה
א.ג.נ.,
הנדון: מסמך הבהרות ומענה לשאלות – הזמנת למתן שירותי ייעוץ חשבונאי למועצה

1. בכל מקרה של סתירה בין המפורט במסמך זה למפורט במסמכי המכרז יגבר המפורט במסמך הבהרות זה.
2. מסמך זה מהווה חלק בלתי נפרד ממסמכי המכרז והמציע נדרש לצרף מסמך זה להצעתו כשהוא חתום על ידו, כיתר מסמכי המכרז. 
להלן מפורטות שאלות המשתתפים ומענה המועצה:
שאלה: במסמכי הבקשה נדרש כי המציע יהיה 'רשום כרו"ח , ומנהל/מחזיק משרד רו"ח בו מועסקים לפחות 7 רואי חשבון'. האם ישנה מניעה שזהות המציע תהיה משרד המומחה לשירותים הנדרשים במכרז וחלק ממנהליו הינם רואי חשבון.

תשובה: אין מניעה שהמציע יהיה משרד המומחה ליעוץ מוניציפלי ובלבד שבמשרד מועסקים לכל הפחות 7 רו"ח, הוא עומד ביתר תנאי המכרז והשירות בפועל ינתן על-ידי רואה חשבון מטעם המציע בעל הנסיון הנדרש במכרז. 

שאלה: ממסמכי ההזמנה עולה כי קיימת סתירה בנוגע לניקוד האיכות. בעמ' 2  סעיף 5 ד', וכן בעמ' 4 בסיכום טבלת האיכות - נכתב כי סה"כ ניקוד האיכות הינו 80%. לעומת זאת - סך סעיפי ניקוד האיכות שבטבלה בעמ' 4 , הינו 70% (ראיון 30% + ניסיון במס' רב של רשויות 20% + ניסיון מעל 10 שנים 20%). נודה להבהרה בנושא.

תשובה: אכן נפלה טעות בטבלת הניקוד. התרשמות המועצה מהמציע מהווה 40% ולא 30% מניקוד האיכות. טבלת ניקוד עדכנית מפורטת מטה.
שאלה: מבוקש ליישב את הסתירה הקיימת בין סעיף 4ה לתנאי הסף לטבלת ניקוד ההצעות באופן בו הניקוד בגין הנסיון ינתן למי שייעץ  ליותר מ - 10 רשויות מקומיות, במהלך השנים 2010-2017, ולא 2015-2017 כמצויין במסמכי המכרז.
תשובה: הבקשה התקבלה. טבלת ניקוד האיכות תהיה כמפורט מטה.

טבלת ניקוד איכות ההצעות לאור התיקונים המפורטים לעיל:
	קריטריון
	פירוט
	ניקוד מקסימאלי

	התרשמות כללית בראיון מהמציע ומהצוות המוצע על ידו לצורך מתן השירות
	הניקוד בגין רכיב ההתרשמות הכללית ייקבע בין היתר, ע"פ השכלתו וניסיונו של המציע וצוות המציע שיוצג, רמת השירותיות, המקצועיות והמהימנות שיפגין המציע בפני צוות הבדיקה, במסגרת הריאיון שייערך למציע. דגש יינתן, בין היתר להתאמה לשירות הנדרשים. יובהר, כי נסיון וותק הצוות המקצועי אשר עתיד לתת את השירות יהווה שיקול בהתרשמות הועדה מנותן השירות.
	40%

	ניסיון במתן שירות מעבר לנדרש במסמכי הצעה. 
	בגין נסיון במתן יעוץ חשבונאי ו/או עריכת ביקורת ברשויות מטעם משרדי הממשלה ליותר מ - 10 רשויות מקומיות, במהלך השנים 2010-2017.

מציע בעל נסיון כאמור יקבל את הניקוד המלא בסעיף זה, ומציע חסר נסיון לא יקבל כל ניקוד בסעיף.
	20%

	תקופת נסיון העולה על 10 שנים במתן השירות המפורט במסמכי ההצעה 
	בגין כל שנת ניסיון נוספת מעבר ל-10 שנים, ינתנו 2 נקודות ועד למקסימום של 20 נקודות. 
	20%

	סה"כ
	
	80%


שאלה: מה הכוונה ב " פניה זו אינה מהווה מכרז, ואיננה כפופה לדיני המכרזים" ?

תשובה: מדובר בהזמנה לקבלת הצעות למתן שירותי יעוץ שאינה בגדר מכרז. 
שאלה: האם ביקורת ברשות מקומית , מטעם משרד הפנים, לדוחות שנת 2012  (שמבוצעת בשנת 2013 ) לצורך מניין שנות הניסיון מתחילה משנת 2012?
תשובה: ביקורת שנערכה בשנת 2013 אינה מספיקה לצורך עמידה בתנאי הנסיון הקבועים במכרז.

